**PLAVALNI KLUB BISER PIRAN**

**POROČILO O DELU V LETU 2022**

KAZALO

**1. VSEBINSKO POROČILO ZA LETO 2022** 2

**1.1. SPLOŠNI DEL**  2

1.1.1.DELOVANJE DRUŠTVA V LETU 2022 2

**1.2. OBSEG REALIZIRANEGA PROGRAMA**  3

1.2.1. PROBLEMI PRI REALIZACIJI 3

1.2.2. IZBOLJŠANJE STANJA NA PODROČJU DEJAVNOSTI 3

**2. TEHNIČNI DEL**  4

**2.1. PROGRAMSKI DEL** 4

2.1.1 VADBA 4

2.1.2 SODELOVANJE MED VADITELJI IN GLAVNIM TRENERJEM 5

**2.2. TEKMOVANJA V KOLEDARSKEM LETU 2022** 5

**2.3. DOSEŽENI REZULTATI LETU 2022** 6

**Vodstvo kluba:**

* **Predsednik:** Danijel Zabukovec
* **Podpredsednik:** Ronald Kvarantan
* **Tajnica**: Vesna Đukić
* **Predsednik Nadzornega odbora**: Patrick Koncilja

**Plavalni klub Biser Piran** je bil ustanovljen v letu 1984, kar pomeni, da je lani zabeležil 38 let obstoja in delovanja.

**1. VSEBINSKO POROČILO ZA LETO 2022**

**1.1. SPLOŠNI DEL**

1.1.1. DELOVANJE DRUŠTVA V LETU 2022

Sezono 2021/2022 smo začeli z 55 aktivnimi plavalci, končali pa smo jo s 65 aktivnimi plavalci. Vpis v plavalno sezono 2022/2023 se je začel septembra 2022, vpisalo se je približno 15 novih plavalk in plavalcev večina v Kopru in nekaj tudi v termah Life Class, število članov se je prav tako povečalo, trenutno jih imamo 97, že v naslednjih tednih pa bomo število članov še povečali na več kot 100, kar je toliko, kot jih je bilo na koncu sezone 2021/2022 čeprav je komaj mesec marec. Zaradi vsega navedenega nam je občina Piran ob ponedeljkih in sredah namesto 4 proge, krila 5 prog na bazenu Bonifika. V začetku te plavalne sezone se je vpisalo 6 rekreativcev, ki plavajo ob ponedeljkih, sredah in petkih v treminu od 17.00 do 18.00 v progah, ki nam jih financira občina Piran. V letu 2022 je bilo ponovno možno udeležiti se več plavalnih tekem, kot v prejšnjih dveh letih. Večine tekem, ki smo se jih lahko, smo se jih tudi udeležili.

Z doseženimi rezultati na državnem prvenstvu decembra 2022, ki je potekalo v Kranju, se je v razširjeno reprezentanco PZS v kategoriji kadetov uvrstil Val Benčič.

Priprave plavalcev smo tokrat realizirali po programu. Plavalci so se udeležili zimskih priprav, ki smo jih oddelali kar na bazenu v Kopru konec novembra 2022. Za razliko od prejšnjih let, smo tudi poletne priprave julija 2022 oddelali kar v Kopru, saj so pogoji za treninge dobri. V času priprav nam je Javni zavod za šport Koper omogočil tudi uporabo prostora za »suhe« treninge v Žusterni.

**1.2. OBSEG REALIZIRANEGA PROGRAMA**

Programa dela kluba smo realizirali v celoti, saj leta 2022 ni bilo več nikakršnih omejitev zaradi epidemioloških razmer. Stanje v klubu je po vseh nevšečnostih v letih 2018 in 2019 stabiliziralo in osnovni cilj je bil, to stanje izboljšati in poskrbeti za obstoj kluba, predvsem s povečanjem števila članov kluba, kar nam je tudi uspelo. Na začetku plavalne sezone 2021/2022 smo našteli nekaj več kot 90 članov, kar je največ v zadnjih 6. letih odkar imamo vadbo v termah Life Class in treninge na bazenu Bonifika in bazenu Žusterna.

1.2.1. PROBLEMI PRI REALIZACIJI

Po dveh letih ponovno ni bilo težav pri realizaciji programa, saj v letu 2022 ni bilo več omejitev zaradi epidemioloških razmer. Trenirali smo celo leto oziroma celotno sezono, razen zadnjih dveh tednov v decembru 2022, ko je bil bazen Bonifika zaradi vzdrževalnih del zaprt. Pogoji, tako v termah Life Class, kot tudi na obeh bazenih v Kopru (Bonifika in Žusterna) so bili odlični.

1.2.2. IZBOLJŠANJE STANJA NA PODROČJU DEJAVNOSTI

Kvaliteta dela in izboljšanje rezultatov sta pogojena z dobrimi pogoji dela in sicer s pripravami, "suhimi" treningi in redno vadbo v vodi. Odkar plavamo na Bonifiki v zimskem času in v Žusterni v poletnem času, so se pogoji dela izboljšali, prav tako smo nadaljevali z jutranjimi treningi in sicer vsak dan med tednom med 6.00 in 10.00 uro in tudi v soboto od 8.00 do 10.00 ure. Jutranjih treningov sta se redno udeleževala dva plavalca, ob sobotah in pa med šolskimi počitnicami je treniralo od 6 do 9 plavalcev. Načrtujemo, da bi se jutranjih treningov med tednom udeleževalo še več plavalcev, predvsem starejših tekmovalcev.

**2. TEHNIČNI DEL**

Stanje in klima v klubu sta bila zelo dobra, saj smo ponovno lahko trenirali celo plavalno sezono. Vzdušje je malenkost pokvaril Tjaš Štihovič, ki je prekinil sodelovanje s klubom in nam “odpeljal” 9 plavalk in plavalcev, a smo tako njega, kot tudi plavalce zelo hitro nadomestili. Imamo dve novi učiteljici, nove plavalce pa smo pridobili na začetku plavalne sezone 2022/2023 z vpisom.

**2.1. PROGRAMSKI DEL**

2.1.1. VADBA

Plavalni klub Biser Piran je v letu 2022 svojo osnovno dejavnost (treningi plavanja) opravljal v olimpijskem bazenu Bonifika v Kopru v zimskem času in na bazenu Žusterna v poletnem času. Vadba za najmlajše plavalce je bila v termah Life Class.

Starejša tekmovalna skupina je trenirala šest do deset krat na teden od ponedeljka do petka od 16.00 do 18.00 ure, ter med tednom dopoldne med 7.00 in 9.00 uro, ob sobotah pa od 8.00 do 10.00 ure na bazenu Bonifika v Kopru. Najmlajši so imeli vadbo v termah Life Class vsak dan od ponedeljka do četrtka od 19.00 do 20.00 v dveh skupinah in sicer ena skupina v ponedeljek in sredo in druga skupina v torek in četrtek. Suhe treninge smo izvajali kar na bazenu v Žusterni, saj je vreme to dopuščalo. V mesecih, ko je vreme slabše smo suhe treninge izvajati v centru Lesport, ki je v isti stavbi kot bazen Bonifika. Suhe treninge so obiskovali vsi razen najmlajših plavalcev, ki so imeli vadbo v termah Life Class.

Na jutranje treninge, ki so bili vsak dan med tednom med 6.00 in 10.00 uro, so se najstarejši tekmovalci vozili v Koper.

Tekmovalna skupina dečki in deklice so trenirali v olimpijskem bazenu Bonifika v Kopru, vsak dan od 16.00 do 18.00 in v soboto od 8.00 do 10.00. Na jutranje treninge so se deklice in dečki vozili v Koper.

Tekmovalna skupina mlajši dečki in deklice so imeli treninge v Kopru vsak dan med tednom od 16.00 do 17.30, ter v soboto od 8.00 do 9.30.

V letu 2022 je vlogo glavnega trenerja opravljal Tadej Bačelić. V letu 2022 je z mlajšimi plavalci do konca plavalne sezone 2021/2022 delal učitelj Tjaš Štihovič, ki pa je sodelovanje s klubom prekinil julija 2022, mlajše plavalce je tako prevzel Tadej Bačelić, pomagali so mu Maruška Starin, Maja Kac Vesel in Martin Leščešen. V letu 2022 je v Termah z najmlajšimi delal Martin Leščešen, čakamo, da licenco naredi še nekaj bivših plavalk in plavalcev našega kluba, ki jih bomo angažirali, v kolikor se nam bo še povečevalo število članov oziroma aktivnih plavalcev.

Leto 2022 smo tako zaključili z dvema učiteljicama, ter trenerjem Tadejem Bačelićem in trenerjem Martinom Leščešnom. Oba trenerja in obe učiteljici, imajo vsi veljavne licence za učitelja in trenerja, ki so jih podaljšali na seminarju oktobra 2022 oziroma januarja 2022 pod okriljem PZS, ki sta bila tokrat v Ljubljani. V letu 2022 sta zaradi preimenovanja možna samo dva naziva in sicer Strokovni delavec 1-učitelj plavanja, ter Strokovni delavec 2-trener plavanja.

2.1.2. SODELOVANJE MED UČITELJI IN GLAVNIM TRENERJEM

Kljub izvajanju vadbe na dveh lokacijah, bazen Bonifika in bazeni Life Class, je sodelovanje med trenerji in učitelji zelo dobro.

**2.2. TEKMOVANJA V KOLEDARSKEM LETU 2021**

* “MM VICTORIA-PRIMORJE” 19.-20.03.2022, v Rijeki, 5 plavalcev
* “MM ILIRIJA” 07.05.2022, v Ljubljani,1 plavalec
* »POKAL TERME PTUJ« 14.05.2022, na Ptuju, 6 plavalk in plavalcev
* »POKAL MESTA LJUBLJANA« 21.05.-22.05.2022, v Ljubljani, 5 plavalcev
* »BANJA LUKA OPEN« 21.05-22.05..2022, v Banja Luki, 4 plavalci
* “RAZVOJNI POKAL KRŠKO” 28.05.2022, v Brestanici pri Krškem, 11 plavalcev
* ”MEMORIAL JOŽETA REBCA” 04.06.2023, v Radovljici, 1 plavalec
* “MM KRANJ” 04.06.-05.06.2022, v Kranju, 7 plavalk in plavalcev
* “MM VERONIKA” 25.06.2022, v Kamniku, 7 plavalk in plavalcev
* “POKAL KOPRA” 02.07.2022, v Kopru, 28 plavalk in plavalcev
* “MOŠTVENO IN POSAMIČNO PRVENSTVO ZA ML.DEKLICE IN ML.DEČKE”, 16.07.-17.07.2022, v Ljubljani, 2 plavalca
* »ODPRTO ZDRUŽENO PRVENSTVO SLOVENIJE« 04.08.-07.08.2022, v Kranju, 10 plavalk in plavalcev
* “MOŠTVENO IN POSAMIČNO PRVENSTVO ZA ML.DEKLICE IN ML.DEČKE” 01.04.-03.04.2022, v Mariboru, 9 plavalk in plavalcev
* “MOŠTVENO IN POSAMIČNO PRVENSTVO ZA DEKLICE IN DEČKE” 01.04-03.04.2022, v Mariboru, 3 plavalci
* “ISTRA KOPER 2022” 09.10.2022, v Kopru, 23 plavalk in plavalcev
* “ŠPELIN IN VESNIN MEMORIAL” 19.11.-20.11.2022, v Kranju, 6 plavalk in plavalcev
* “MIŠOV MEMORIAL” 10.12.2022, v Ljubljani, 1 plavalka
* ”ZIMSKO ODPRTO ZDRUŽENO PRVENSTVO SLOVENIJE” 16.12.-18.12.2022, v Kranju, 9 plavalk in plavalcev

Tekem smo se večinoma udeleževali s kombijem ali pa so nam s prevozi priskočil na pomoč starši. Pri prevozu na tekme nam je pomagal tudi Rižanski vodovod, saj so nam večkrat posodili njihov službeni kombi. Prav tako so starši priskočili na pomoč v primeru, da je tekma trajala dva ali več dni s tem, da so poravnali nočitev svojih plavalcev. Vse nočitve na državnih prvestvih so poravnali starši, štartnine in prevoz na državna prvenstva je poravnal plavalni klub. Stroške prevoza s kombiji na državna prvenstva nam je kot to stori vsako leto, povrnila Občina Piran.

**2.3. DOSEŽENI REZULTATI V LETU 2022**

Z rezultati smo zelo zadovoljni, saj smo v letu 2022 lahko ponovno trenirali celotno sezono. Večina jih je na dveh najpomembnejših tekmah, to sta obe državni prvenstvi - zimsko in poletno, odplavala osebne rekorde. Na obeh prvenstvih, zimskem in letnem, so plavalke in plavalci osvojili skupaj 32 kolajn. Izpostavili bi nekaj rezultatov iz državnih prvenstev:

Najboljši dosežki naših plavalcev v koledarskem letu 2022:

* **Matic Turk** je na poletnem državnem prvenstvu osvojil 5 kolajn v kategoriji mladincev in sicer 1 srebrno in 4 bronaste. Na zimskem državnem prvenstvu pa je v kategoriji članov osvojil 3 kolajne, vse 3 bronaste. Kot reprezentant razširjene slovenske mladinske reprezentance se je udeležil četveroboja BIH-CRO-SRB-SLO, ki je bil v Mariboru in pa Multinations cupa, ki je potekal v Kranju.
* **Jaša Benčič** je na poletnem državnem prvenstvu v kategoriji članov osvojil 4 kolajne in sicer vse 4 bronaste, 2 v absolutni in 2 v članski kategoriji v disciplinah 50m in 100m prsno. Na zimskem državnem prvenstvu je plaval samo v disciplini 50m prsno, sa in je osvojil 2 kolajni obe srebrni v članski in absolutni kategoriji.
* **Val Benčič** je na zimskem državnem prvenstvu v kategoriji kadetov osvojil 5 kolajn, 1 bronasto, 3 srebrne in 1 naslov državnega prvakav disciplini 200m prsno. Uvrstil se je tudi v razširjeno kadetsko plavalno reprezentanco s katero se je udeležil četveroboja BIH-CRO-SRB-SLO v Mariboru in CECJM mitinga v Pragi na Češkem.
* **Maj Pribac** je poletnem državnem prvenstvu osvojil 1 bronasto kolajno v kadetski kategoriji v disciplini 100m delfin. Na zimskem prvenstvu pa je osvojil 3 bronaste kolajne v kategoriji mladincev v disciplinah 100m delfin 100m in 400m mešano.
* **Mija Rihter Medoš** je na letnem držvnem prvenstvu osvojila 7 kolajn, 2 bronasti, 4 srebrne in 1 naslov državne prvakinje v disciplini 200m mešano v kategoriji mladink. Na zimskem državnem prvenstvu je osvojila 2 bronasti kolajni v kategoriji članic. Kot mladinka razširjene slovenske plavalne reprzentance se je udeležila se je udeležila četveroboja BIH-CRO-SRB-SLO v Mariboru in Multinations cupa v Kranju.

Linki do rezultatov:

<http://www.pzsana.net/pzsana/upload/html/2023/REZ-2022-12-18-KRANJ.PDF>

<http://www.pzsana.net/pzsana/upload/html/2022/REZ-2022-08-07-KRANJ-SKUPAJ.pdf>

Našteti so samo najboljši rezultati naših plavalk in plavalcev, zraven le teh pa je bilo še ogromno uvrstitev v finala (v finale se uvrsti najboljših 8 plavalcev v posamezni kategoriji) ter ogromno število doseženih osebnih rekordov, kar je naš osnovni cilj.

Kljub odhodu Marcela Primožiča in Jaše Benčiča na študij v Ljubljano ter odločitvi Matica Turka, da se posveti maturi, imamo v klubu reprezentanta t.i. razširjene plavalne reprezentance Slovenije in sicer Vala Benčiča v kategoriji kadetov. Lanska mladinska reprezentanta sta prešla v kategorijo mlajših članov, uvrstiti se v reprezentanco mlajših članov je veliko težje in brez ogromno treninga nemogoče.

Septembra 2022 je PK Biser Piran že dvanajstič organiziral plavalni maraton, ki smo ga tudi tokrat enako kot lani izvedli na novi lokaciji in sicer na Bernardinu.

**Danijel Zabukovec**

**Predsednik**